Jean Reno

Jean Reno (født 30. juli 1948) er en fransk skuespiller. Han har arbejdet både på fransk og engelsk og har ikke alene optrådt i en række succesfulde Hollywood film, såsom Godzilla, The Da Vinci Code, Mission: Impossible og Ronin, men også i en række europæiske produktioner såsom Léon og den italienske film fra 2005 The Tiger and the Snow.

Biografi

Tidlige år 
Reno blev født som Juan Moreno y Herrera Jiménez (også skrevet  Don Juan Moreno y Herrera  Jiménez) i Casablanca i Marokko. Hans spanske forældre fra Andalusien stammede fra Sanlúcar de Barrameda og Jerez de la Frontera, og var flyttet til Nordafrika for at finde arbejde og undslippe fra diktaturet under Francisco Franco. Reno flyttede til Frankrig i en alder af 17 år. Hans mor døde mens han var teenager. Reno er en tidligere student fra Cours Simon. Han blev opdraget som katolik.

Karriere 
På grund af sin høje brede skikkelse (188 cm) spillede han fortrinsvis skurkeroller i starten af sin karriere. På grund af sine evner som skuespiller er han brudt ud af denne stereotype rolle og har spillet alt fra hovedpersoner i romantiske komedier til aktion-helte. Renos karriere begyndte i fransk film hvor han optrådte i mange af Luc Bessons film, herunder Bessons første kortfilm, L'Avant dernier. De to har fortsat med at arbejde sammen gennem deres karrierer, i film som er produceret, skrevet eller instrueret af Besson, selv om de film hvor han er blevet mest populær, herunder Nikita (1990), og de engelsksprogede film The Big Blue (1988), og Léon (1994) (kendt som The Professional i USA) viser en ung Natalie Portman. Hertil kommer at han indtalte den franske stemme til Mufasa i den franske udgave af Løvernes Konge, en rolle som oprindelig tilfaldt James Earl Jones.

Reno har været stjerne i så højt profilerede amerikanske film som French Kiss (1995) med Meg Ryan og Kevin Kline, Mission: Impossible (1996) med Tom Cruise, Ronin (1998) med Robert De Niro og Godzilla (1998), der betød at Reno afslog rollen som Agent Smith i The Matrix. Han har ikke undladt at fortsætte med at lave franske film – f.eks. Les Visiteurs (1993) (som senere blev genindspillet på engelsk som Just Visiting i 2001) og The Crimson Rivers (2000). I 2006, spillede han en fremtrædende rolle i genindspilningen af The Pink Panther og dens efterfølger, hvor han spillede Gilbert Ponton Inspector Clouseau partner overfor Steve Martin, ligesom han spillede kaptajn Bezu Fache i Ron Howards film The Da Vinci Code.

I andre medier var Reno involveret i fremstillingen af den tredje version af den populære PlayStation 2 serie Onimusha (Onimusha 3: Demon Siege), hvor han lagde skikkelse til helten, Jacques Blanc, og leverede stemme til personens franske replikker. Reno har også optrådt i United Parcel Services reklamer på TV.

Personlige liv 
Den 29. juli 2006 giftede Reno sig med modellen og skuespilleren Zofia Borucka, 35, på rådhuset i  Baux-de-Provence i Sydfrankrig. Den franske præsident (dengang kun præsidentkandidat) Nicolas Sarkozy var hans forlover. (Reno understøttede Sarkozy ved det franske præsidentvalg i 2007.) Han har været gift to gange før og har fire børn, to fra hvert ægteskab. Hans første kone var Geneviève, med hvem han har en datter Sandra (født i 1978), og en søn Mickael (født i 1980). Hans anden kone er modellen Nathalie Dyszkiewicz, med hvem han har en søn, Tom (født 1996), og en datter, Serena (født 1998). Han har hjem i Paris, Malaysia og Los Angeles.

Han er en stor fan af Elvis Presley og han imitere Elvis' stemme. Han brugte sin "Thank you very much" imitation i en scene i filmen Godzilla da manuskriptet forlangte at hans person skulle fremstå som en amerikaner.

Filmografi

Film og TV

Referencer

Eksterne kilder/henvisninger 

 Jean Reno: Cannes, Codes, and... Bouillabaisse (MPM interview) 
 
 Jean Reno (fansite)
 Le Cinéma de Jean Reno (fansite på fransk)
 Le Monde de Jean Reno  (fansite på fransk)
 

Filmskuespillere fra Frankrig
Les Enfoirés